ddrg/super_eurlex huggingface dataset:
Euroopa Liidu Teataja L 313 , 13/12/2000 Lk 0004 - 0004



Komisjoni määrus (EÜ) nr 2712/2000, 12. detsember 2000, millega muudetakse määrust (EMÜ) nr 2123/89, millega kehtestatakse ühenduse tüüpiliste sealihaturgude loetelu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 4 lõiget 6, ning arvestades järgmist: (1) Komisjoni määrusega (EMÜ) nr 2123/89, [3] viimati muudetud määrusega (EÜ) nr 1285/98, [4] kehtestatakse ühenduse tüüpiliste sealihaturgude loetelu. (2) Iirimaa tüüpiliste turgude osas on toimunud muudatus; sellest tulenevalt tuleks muuta määruse (EMÜ) nr 2123/89 lisas esitatud ühenduse tüüpiliste sealihaturgude loetelu. (3) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2123/89 lisa punkt 7 asendatakse järgmisega: "7. Järgmine turgude rühm: Rooskey, Waterford ja Mitchelstown." Artikkel 2 Käesolev määrus jõustub 1. jaanuaril 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 2000 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 203, 15.7.1989, lk 23. [4] EÜT L 178, 23.6.1998, lk 5. --------------------------------------------------
Euroopa Liidu Teataja L 316 , 15/12/2000 Lk 0044 - 0044



Komisjoni määrus (EÜ) nr 2733/2000, 14. detsember 2000, millega muudetakse määrust (EÜ) nr 2342/1999, millega kehtestatakse veise- ja vasikalihasektori lisatasukavade üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 907/2000, [2] eriti selle artikli 4 lõiget 8, artikli 6 lõiget 4, artikli 11 lõiget 5 ja artiklit 20, ning arvestades järgmist: (1) Komisjoni 28. oktoobri 1999. aasta määruse (EÜ) nr 2342/1999 (milles sätestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta, [3] viimati muudetud määrusega (EÜ) nr 1900/2000, [4] ja millega tunnistatakse kehtetuks määrus (EMÜ) nr 3886/92, [5] viimati muudetud määrusega (EÜ) nr 1410/1999 [6]) artiklis 41 sätestatakse teatavad eeskirjad ettemaksete tegemise kohta. Pidades silmas veise- ja vasikalihaturu keerulist olukorda, mis tuleneb nõudluse järsust vähenemisest eelkõige seoses veiste spongioosse entsefalopaatia registreeritud juhtude arvu suurenemisest tuleneva hirmu tõttu, tuleks lubada suurendada erilisatasu, ammlehmade eest makstava lisatasu, loomade tapmise eest makstava lisatasu ja lisatoetuste ettemakseid. (2) Sündmuste arengut silmas pidades peaks käesolev määrus jõustuma viivitamata. (3) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2342/1999 artikli 41 lõikele 1 lisatakse järgmine lõik: "2000. kalendriaastal võib teha ettemakse, mis võrdub kuni 80 protsendiga erilisatasust, ammlehma eest makstavast lisatasust, tapmise eest makstavast lisatasust ja lisatoetusest." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 2000 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 105, 3.5.2000, lk 6. [3] EÜT L 281, 4.11.1999, lk 30. [4] EÜT L 228, 8.9.2000, lk 25. [5] EÜT L 391, 31.12.1992, lk 20. [6] EÜT L 164, 30.6.1999, lk 53. --------------------------------------------------
Euroopa Liidu Teataja L 324 , 21/12/2000 Lk 0026 - 0026



Komisjoni määrus (EÜ) nr 2796/2000, 20. detsember 2000, millega muudetakse nõukogu määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) II lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] muudetud komisjoni määrusega (EÜ) nr 1509/2000, [2] eriti selle artikli 1 lõike 1 kolmandat lõiku, ning arvestades järgmist: (1) Dekoratiivtaimed ja lilled tuleks lisada määruse (EMÜ) nr 2081/92 II lisasse, et vastata teatavate põllumajandustootjate ootustele, kelle jaoks kõnealused tooted on üheks peamiseks tuluallikaks. Kuna tegemist on põllumajandustoodetega, on võimalik, et kõnealused tootjad esitavad taotlusi selliste toodete registreerimiseks määruse (EMÜ) nr 2081/92 alusel, pidades silmas seost, mis sellistel toodetel võib olla teatavate geograafiliste piirkondadega. (2) Käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2081/92 II lisasse lisatakse järgmine toode: "— Dekoratiivtaimed ja lilled." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 2000 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 174, 13.7.2000, lk 7. --------------------------------------------------
Nõukogu määrus (EÜ) nr 2789/2000,

14. detsember 2000,

millega pikendatakse nõukogu määruse (EMÜ) nr 1657/93, millega peatatakse ajutiselt ühise tollitariifistiku ühepoolsete maksumäärade kohaldamine teatavatele Assooride ja Madeira vabatsoonide varustamiseks mõeldud tööstustoodetele, kehtivust Madeira vabatsooni osas

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut

ning arvestades järgmist:

(1) Määrusega (EMÜ) nr 1657/93 [1] peatatakse ajutiselt kuni 31. detsembrini 2000 ühise tollitariifistiku ühepoolsete maksumäärade kohaldamine teatavatele Assooride ja Madeira vabatsoonide varustamiseks mõeldud tööstustoodetele.

(2) Määruse (EMÜ) nr 1657/93 artikli 3 sätete kohaselt uuris komisjon, olles konsulteerinud Portugali pädevate ametiasutustega, võetud meetmete mõju Caniçali (Madeira) vabatsooni arengule, mis on Portugali äärepoolseimate piirkondade ainus vabatsoon.

(3) Alguses soodustasid nimetatud meetmed uute ettevõtete asutamist ning mitme tööstustegevuse arengut, seda eelkõige tekstiili-, plastmassi- ja klaasisektoris. Viimasel ajal on majanduslikud tingimused ja infrastruktuuriprobleemid põhjustanud uute tööstusharude tekkimise aeglustumist ning halvanud osa töötlemissektorist. Seda parandaks vabatsooni infrastruktuuri asendamise ja toimuva laienemistöö lõpetamine ning uue ajakohase töötleva tööstuse loomine ettevõtete kõrvale, mis tegelevad lihtsamate ringlussevõtmis-, pakendamis- ja ladustamisülesannetega.

(4) Portugali ametiasutused on väljendanud huvi pikendada nende meetmete kehtivust veel vähemalt sama pikaks ajaks kui need juba kehtisid, et soodustada tööstusesse investeerimist Madeira vabatsoonis ja edendada seeläbi piirkonna sotsiaalmajanduslikku arengut.

(5) Olukorra ja võetud meetmete mõju üksikasjaliku uurimise põhjal on tõenäoline, et nende meetmete kehtivusaja pikendamine kiirendaks veelgi vabatsooni tööstustegevuse arengut; seega tuleks ühise tollitariifistiku ühepoolsete maksumäärade kohaldamise peatamist tootmisvahenditele Portugali ametiasutuste taotlusel pikendada.

(6) Siiski tuleb meetmele kehtestada ajaline piirang, et vältida vahetut mõju ühisturu toimimisele,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 1657/93 artikli 1 lõikes 1 osutatud peatamist pikendatakse Madeira vabatsooni osas kuni 31. detsembrini 2008.

Artikkel 2

2008. aasta jooksul vaatab komisjon pärast konsulteerimist pädevate Portugali ametiasutustega uuesti läbi võetud meetmete mõju Madeira vabatsooni arengule ning esitab vajaduse korral asjakohased ettepanekud.

Artikkel 3

Käesolev määrus jõustub Euroopa Ühenduste Teatajas avaldamise päeval.

Määrust kohaldatakse alates 1. jaanuarist 2001.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. detsember 2000

Nõukogu nimel

eesistuja

J. Glavany

[1] EÜT L 158, 30.6.1993, lk 1. Määrust on muudetud määrusega (EÜ) nr 3256/94 (EÜT L 339, 29.12.1994, lk 1).

--------------------------------------------------
Official Journal L 323 , 20/12/2000 P. 0003 - 0003



KOMISJONI MÄÄRUS (EÜ) nr 2785/2000, 19. detsember 2000, millega muudetakse määrust (EÜ) nr 296/96 liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise ning nõukogu määruse (EMÜ) nr 1259/1999 teatavate üksikasjalike rakenduseeskirjade sätestamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta,1 eriti selle artikli 4 lõiget 8, artikli 5 lõiget 3 ja artikli 7 lõiget 5, ning arvestades järgmist: (1) Asutamislepingu artikli 122 lõike 2 kohases nõukogu 19. juuni 2000. aasta otsuses 2000/427/EÜ (ühisraha kasutuselevõtu kohta Kreekas 1. jaanuaril 2001)2 märgitakse, et Kreeka on täitnud ühisraha kasutuselevõtuks vajalikud tingimused. (2) Nõukogu 3. mai 1998. aasta määruse (EÜ) nr 974/98 (euro kasutuselevõtu kohta,3 viimati muudetud määrusega (EÜ) nr 2596/20004) artikli 2 teises lauses on sätestatud, et alates 1. jaanuarist 2001 on Kreeka vääringuks euro. (3) Määruse (EÜ) nr 296/96 (liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise ning nõukogu määruse (EMÜ) nr 1259/19995 teatavate üksikasjalike rakenduseeskirjade sätestamise kohta, viimati muudetud määrusega (EÜ) 2761/19996) artikli 4 lõike 1a punktis a on sätestatud, et kirjendatud kulude alusel tehtavad EAGGF tagatisrahastu ettemaksed koostatakse ja makstakse osalevatele liikmesriikidele eurodes. 2001. aasta jaanuari alguses tehtavate ettemaksetega kaetakse 16. oktoobri 2000 ja 30. novembri 2000 vahel tehtud kulutused. Seepärast tuleks sätestada, et kõnealused ettemaksed Kreekale tehakse viimast korda omavääringus. (4) Käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi (EAGGF) komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 296/96 muudetakse järgmiselt: 1. Artikli 3 lõike 8 punktile b lisatakse järgmine lause: "Kõnealust valikut kohaldatakse Kreekas alates 1. jaanuarist 2001." 2. Artikli 4 lõike 1a punktile c lisatakse järgmine lause: "Ettemaksed Kreeka poolt 16. oktoobrist kuni 30. novembrini tehtud kulutuste katteks tehakse riigi omavääringus." Artikkel 2 Käesolev määrus jõustub 1. jaanuaril 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 103. 2 EÜT L 167, 7.7.2000, lk 19. 3 EÜT L 139, 11.5.1998, lk 1. 4 EÜT L 300, 29.11.2000, lk 2. 5 EÜT L 39, 17.2.1996, lk 5. 6 EÜT L 331, 23.12.1999, lk 57.
Euroopa Liidu Teataja L 331 , 27/12/2000 Lk 0001 - 0054



Nõukogu määrus (eü) nr 2801/2000, 14. detsember 2000, millega muudetakse määrust (EÜ) nr 1255/96, millega ajutiselt peatatakse teatavatele tööstus- ja põllumajandustoodetele kehtestatud ühise tollitariifistiku ühepoolsed tollimaksud EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut ning arvestades järgmist: (1) Ühenduse huvides on osaliselt või täielikult peatada ühise tollitariifistiku ühepoolsed tollimaksud mõnedele uutele toodetele, mida pole loetletud määruse (EÜ) nr 1255/96 lisas. [1] (2) Haldusliku ratsionaliseerimise ja kasutajate turvalisuse eesmärgil tuleks kalatooted lisada käesolevasse määrusesse. (3) Pidades silmas suurt hulka 1. jaanuaril 2001 jõustuvaid muudatusi, tuleks arusaadavuse hõlbustamiseks määruse (EÜ) 1255/96 lisa asendada täielikult uue variandiga, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1255/96 muudetakse järgmiselt. 1. Pealkirjas ja neljandas lõigus asendatakse sõnad "tööstus- ja põllumajandustooted" sõnadega "tööstus-, põllumajandus- ja kalatooted". 2. Lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Määrus kehtib alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 2000 Nõukogu nimel eesistuja D. Gillot [1] EÜT L 158, 29.6.1996, lk 1. Määrust on viimati muudetud määrusega (EÜ) nr 1297/2000 (EÜT L 153, 26.6.2000, lk 1). --------------------------------------------------
Komisjoni määrus (EÜ) nr 2731/2000,

14. detsember 2000,

millega muudetakse määrust (EÜ) nr 2543/95, millega sätestatakse oliiviõli ekspordilitsentside süsteemi rakendamise üksikasjalikud erieeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 2702/1999, [2] eriti selle artikli 2 lõiget 2,

ning arvestades järgmist:

(1) Korra lihtsustamiseks on komisjoni 9. juuni 2000. aasta määruse (EÜ) nr 1291/2000 (milles sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad) [3] III lisas sätestatud põllumajandussaaduste ja -toodete maksimumkogused, mille puhul ei nõuta ega tule esitada impordi- ja ekspordilitsentsi ning eelkinnitussertifikaate. Oliiviõli puhul on see kogus nii impordi kui ekspordi korral 100 kg.

(2) Komisjoni määruse (EÜ) nr 2543/95 [4] (viimati muudetud määrusega (EÜ) nr 726/98 [5]) artikli 2 lõikes 4 sätestatakse, et litsentsi ei nõuta kuni 50 kg koguste eksportimisel.

(3) Kuna määrusega (EÜ) nr 1291/2000 on vastu võetud horisontaalmeetmed, mis käsitlevad maksimaalseid litsentsita imporditavaid või eksporditavaid koguseid toodete kaupa, ei tohiks lihtsustamise huvides ja õiguskindluse tagamiseks säilitada igas sektoris erinevaid sätteid, eelkõige oliiviõli puhul.

(4) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2543/95 artikli 2 lõige 4 jäetakse välja.

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. detsember 2000

Komisjoni nimel

komisjoni liige

Franz Fischler

[1] EÜT 172, 30.9.1966, lk 3025/66.

[2] EÜT L 327, 21.12.1999, lk 7.

[3] EÜT L 152, 24.6.2000, lk 1.

[4] EÜT L 260, 31.10.1995, lk 33.

[5] EÜT L 100, 1.4.1998, lk 46.

--------------------------------------------------
Official Journal L 282 , 08/11/2000 P. 0009 - 0009



KOMISJONI MÄÄRUS (EÜ) nr 2452/2000, 7. november 2000, millega muudetaks määrust (EÜ) nr 2808/98, millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord,1 eriti selle artiklit 9, ning arvestades järgmist: 1) Määruse (EÜ) nr 2799/98 artikliga 5 on struktuuri- ja keskkonnameetmete puhul ette nähtud põllumajanduse valuutakorra hüvitise andmise võimalus juhul, kui rakendusjuhu kuupäeval kohaldatav vahetuskurss on varem kohaldatud kursist madalam. 2) Eespool nimetatud meetmed on määratletud komisjoni 22. detsembri 1998. aasta määruse (EÜ) nr 2808/98 (millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris,2 viimati muudetud määrusega (EÜ) nr 1410/19993) artiklis 10. 3) Nõukogu 17. mai 1999. aasta määrusega (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta)4 on kehtestatud uued struktuuri- ja keskkonnameetmed. 4) Seepärast tuleks praegusi viiteid täiendada määrusest (EÜ) nr 1257/1999 tulenevate viidetega. 5) Käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2808/98 artikli 10 lõikele 3 lisatakse järgmine tekst: "või millele on osutatud nõukogu määruse (EÜ) nr 1257/1999* peatükkides II, IV, V, VI või VIII. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2000 Komisjoni nimel komisjoni liige Franz FISCHLER 1 EÜT L 349, 24.12.1998, lk 1. 2 EÜT L 349, 24.12.1998, lk 36. 3 EÜT L 164, 30.6.1999, lk 53. 4 EÜT L 160, 26.6.1999, lk 80. * EÜT L 160, 26.6.1999, lk 80. "
Official Journal L 165 , 06/07/2000 P. 0016 - 0016



KOMISJONI MÄÄRUS (EÜ) nr 1470/2000, 5. juuli 2000, millega muudetakse määrust (EMÜ) nr 1964/82, milles sätestatakse teatavate kondita veiseliha jaotustükkide ekspordi eritoetuste andmise tingimused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta,1 viimati muudetud komisjoni määrusega (EÜ) nr 907/2000,2 eriti selle artikli 33 lõiget 12, ning arvestades järgmist: 1) Komisjoni määrusega (EÜ) nr 1000/2000,3 mis jõustus 13. mail 2000, muudetakse muu hulgas määrust (EMÜ) nr 3846/87,4 millega kehtestatakse põllumajandustoodete nomenklatuur eksporditoetuste jaoks. 2) Kõnealusest muudatusest tulenevalt on vaja kohandada komisjoni määruse (EMÜ) nr 1964/825 (viimati muudetud määrusega (EÜ) nr 1452/19996) artikli 6 lõiget 3. 3) Samal ajal tuleks ajakohastada viited komisjoni määrusele (EMÜ) nr 3665/877 (asendatud määrusega (EÜ) nr 800/19998). 4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1964/82 artikli 6 lõiked 3 ja 4 asendatakse järgmisega: "3. Kui kaaluerinevus on üle 10 %, on eritoetus sama, mida kohaldatakse CN-koodi 0201 30 00 9060 alla kuuluvate toodete suhtes määruse (EÜ) nr 800/1999 artikli 5 lõike 1 või artikli 26 lõike 1 kohaste tolliformaalsuste täitmise aluseks oleva ekspordilitsentsi lahtris 21 märgitud kuupäeval. 4. Määruse (EÜ) nr 800/1999 artikli 51 lõike 1 punktis a sätestatud sanktsiooni ei kohaldata lõigetes 2 ja 3 osutatud juhtudel." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse toimingute suhtes, mille puhul täidetakse määruse (EMÜ) 800/1999 artikli 5 lõikes 1 või artikli 26 lõikes 1 osutatud formaalsused alates 13. maist 2000 taotletud ekspordilitsentside alusel. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. juuli 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 21. 2 EÜT L 105, 3.5.2000, lk 6. 3 EÜT L 114, 13.5.2000, lk 10. 4 EÜT L 366, 24.12.1987, lk 1. 5 EÜT L 212, 21.7.1982, lk 48. 6 EÜT L 167, 2.7.1999, lk 17. 7 EÜT L 351, 14.12.1987, lk 1. 8 EÜT L 102, 17.4.1999, lk 11.
Official Journal L 333 , 29/12/2000 P. 0071 - 0071



KOMISJONI MÄÄRUS (EÜ) nr 2881/2000, 27. detsember 2000, millega kehtestatakse erand määrusest (EMÜ) nr 1859/93 impordilitsentside süsteemi kohaldamise kohta kolmandatest riikidest imporditava küüslaugu suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta,1 viimati muudetud määrusega (EÜ) nr 2699/2000,2 eriti selle artikli 31 lõiget 2, ning arvestades järgmist: (1) Komisjoni määruse (EÜ) nr 1104/20003 lisas on sätestatud ajavahemikud Hiinast pärit küüslaugu impordilitsentside taotluste esitamiseks. (2) Komisjoni määrusega (EMÜ) nr 1859/93,4 muudetud määrusega (EÜ) nr 1662/94,5 nähakse ette, et impordilitsentsid kehtivad 40 päeva alates nende väljaandmise kuupäevast kõnealuse määruse artikli 3 lõikes 2 määratletud tähenduses. Kuna Hiinast pärit küüslaugu impordilitsentsi taotluste esitamise ajavahemik 2000. aasta detsembris ja 2001. aasta jaanuaris on pikem, tuleks selleks ajavahemikuks väljaantud litsentside kehtivusaega pikendada, kui taotlejad seda nõuavad. (3) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EMÜ) nr 1859/93 artikli 2 lõikest 2, võivad pädevad riigiasutused ajavahemikuks detsember 2000-jaanuar 2001 määruse (EÜ) nr 1104/2000 lisa kohaselt väljaantud Hiinast pärit küüslaugu impordilitsentside kehtivusaega pikendada 80 päevani alates nende väljaandmise kuupäevast, kui asjaomase litsentsi omanik seda taotleb. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. detsember 2000 Komisjoni nimel komisjoni liige Franz FISCHLER 1 EÜT L 297, 21.11.1996, lk 1. 2 EÜT L 311, 12.12.2000, lk 9. 3 EÜT L 125, 26.5.2000, lk 21. 4 EÜT L 170, 13.7.1993, lk 10. 5 EÜT L 176, 9.7.1994, lk 1.